Title: Dom bez domovine/ Arsen Dedić ; odabrao Tonko Maroević
Description: Izabrana lirika jednoga od najeminentnijih hrvatskih kantautora, glazbenika i pjesnika (odabrao Tonko Maroević). Još od svojih najranijih pjesama Arsen Dedić se općenito predstavlja kao nostalgični lirik koji motivima osamljenosti i čežnje nastoji prevladati suvremenu atrofiju emocionalnoga. Ostaje pjesnikom posebnoga glasa i istaknute osobnosti. Vodi svoj lirski dnevnik u smjeloj kombinaciji sentimenta i ironije, emotivnosti i zaigranosti. Svojim tako autentičnim poetskim iskazom Arsen se apsolutno potvrđuje kao istančan i dosjetljiv stihotvorac, kao iskusan i uvjerljiv rapsod prepoznatljive ljudske sudbine, kao stvaralac koji običnosti i prolaznosti znade dati pečat solidarnoga dugog trajanja.
Subjects: emotional, personality, destiny
Time periods: The modern age